[{"text_idx": "#000000", "text": "Kes ma olen ja kus ma hetkel oma eluga olen?"}, {"text_idx": "#000001", "text": "Millal sa viimati vo\u0303tsid hetke, et mo\u0303elda oma elule, igapa\u0308evastele valikutele, mida teed ning sellele, kas ja mil viisil sinu iga hetk on koosko\u0303las sinu enda soovidega? Kui palju oled saanud va\u0308ljendada la\u0308bi oma to\u0308o\u0308, oma hobide ja erinevate suhete ja iseenda arengu just iseend? Kui palju on sinu karja\u0308a\u0308ris rolli ma\u0308nginud juhus vo\u0303i oled lasknud teistel oma elu juhtida?"}, {"text_idx": "#000002", "text": "Minuni jo\u0303uab tihti inimesi, kes avastavad u\u0308hel hetkel, et nu\u0308u\u0308d on aeg elada endale. Nad leiavad aja ja jo\u0303u, et to\u0303eliselt vaadata enda sisse ja uudistada \u2013 mis paneb silma sa\u0308rama, mis tegelikult teeb elu po\u0303nevaks just nende jaoks, mis inspireerib ja motiveerib neid. Alles siis saab hakata kujundama elu oma reeglite ja\u0308rgi. Siis, kui tead, mis on sinu sisemised reeglid."}, {"text_idx": "#000003", "text": "Mida varem oma sisemisi vajadusi, soove ja unistusi tundma o\u0303pid, seda kergem on oma unistuste elu luua ning oma ettevo\u0303tet vo\u0303i karja\u0308a\u0308ri kohandada terve elustiiliga. Oleme ju siin selleks, et elu nautida, mitte tegemaks to\u0308o\u0308d, et saaks veel to\u0308o\u0308d teha."}, {"text_idx": "#000004", "text": "Kui sa ei ehita oma unistusi, siis palkab keegi teine sind selleks, et sa ehitaks nende omi."}, {"text_idx": "#000005", "text": "30 ku\u0308simust, mis aitavad sul end tundma o\u0303ppida"}, {"text_idx": "#000006", "text": "Selleks, et saaksid u\u0308ksko\u0303ik millises to\u0308o\u0308vormis, olgu vabakutselisena, ettevo\u0303tjana, juhina, eksperdina, palgato\u0308o\u0308tajana, ra\u0308ndajana ise ehitda oma unistusi, on hea, kui tunned iseend. Ja\u0308rgnevalt 30 ku\u0308simust, mis aitavad sul seda teha. Vo\u0303ta selleks parajalt aega, vo\u0303ta kena ma\u0308rkmik, kuhu saad vastuseid kirjutada vo\u0303i mo\u0303tiskle lihtsalt rahulikult nende ku\u0308simuste u\u0308le. Mida avastad enda jaoks? Millele on kerge vastata? Millele pole kunagi ta\u0308helepanu po\u0308o\u0308ranud, aga tunned, et vo\u0303iks? Et oleksime terved nii vaimselt kui fu\u0308u\u0308siliselt, on vaja mo\u0303ista oma vajadusi, olla terviklikult kohal igas oma eluvaldkonnas ning tunda, et sa suudad elu va\u0308ljakutseid vo\u0303tta just sellistena \u2013 va\u0308ljakutsetena."}, {"text_idx": "#000008", "text": "Enda elu kujundamine ta\u0308hendab, et sa tunned, et sul on vo\u0303imalus ja ka vastutus, oskus ja valmisolek tegutseda enda soovide ja\u0308rgi. Sa tead, mida soovid ja leiad viise, kuidas iga pa\u0308ev protsessi nautida ja samal hoida oma missiooni silme ees. Isegi kui tulevad raskused vo\u0303i end takistavad mo\u0303tted, siis sinu soov elada omadel tingimustel aitab sul edasi liikuda. Ku\u0308simusi, mida endale esitada on palju, kuid alusta u\u0308lalolevatest. Tulevikuto\u0308o\u0308 reeglid kujundame just meie ise, kui me seda vaid soovime."}, {"text_idx": "#000009", "text": "Persoonibra\u0308ndi Agentuuri asutaja, persoonibra\u0308ndi ja kommunikatioonijuhtimise no\u0303ustaja, ettevo\u0303tja, elustiili blogija. Minu fookuses on toetada neid, kes plaanivad tuua enda elus ja maailmas positiivseid muutusi, luua oma elu oma tingimustel. Teen seda la\u0308bi tervikliku persoonibra\u0308ndi, mo\u0303jujo\u0303u avastamise ja vaimse treeninguga. Vabal ajal joon liiga palju kohvi, katsetan taimsete toitudega, pa\u0308a\u0308stan kasse ja tegelen raja-aerutamisega."}, {"text_idx": "#000010", "text": "Kiirtee oma elu kujundamisse oma tingimustel:"}]